[{"text_idx": "#000013", "text": "Y bachwr Ryan Elias yw\u2019r chwaraewr rhyngwladol diweddaraf i gytuno cytundeb newydd gyda\u2019r Scarlets."}, {"text_idx": "#000014", "text": "Yn wreiddiol o Gaerfyrddin, mae\u2019r chwaraewr 26 oed yn un o sawl chwaraewyr Scarlets sydd wedi datblygu o fewn y rhanbarth ac wedi mynd ymlaen i dderbyn cap i\u2019w gwlad."}, {"text_idx": "#000015", "text": "Gwnaeth Elias ei ymddangosiad cyntaf yn 2013 yn ystod ge\u0302m LV=Cup yn erbyn Saracens ac erbyn heddiw wedi chwarae 127 o gemau yn lliwiau\u2019r Scarlets."}, {"text_idx": "#000016", "text": "Yn aelod o\u2019r di\u0302m wnaeth ennill teitl y Guinness PRO12 yn 2017 enillodd ei gap cyntaf i Gymru yn erbyn Tonga yn Auckland yr un flwyddyn ac roedd yn aelod o garfan Cymru a wnaeth gyrraedd y rownd gyn-derfynol o Gwpan y Byd 2019 yn Siapan."}, {"text_idx": "#000017", "text": "Dywedodd prif hyfforddwr y Scarlets Glenn Delaney: \u201cMae Ryan yn rhan enfawr o\u2019r garfan yma er iddo fod ond 26 oed, mae ganddo llawer o brofiad gan chwarae dros ganrif o gemau i\u2019r Scarlets."}, {"text_idx": "#000018", "text": "\u201cMae Ryan a Ken o\u2019r un clwb, Clwb Athletic Caerfyrddin, ac mae\u2019n ffantastig bod y ddau wedi mynd ymlaen i gynrychioli\u2019r Scarlets a Chymru. Rydym wedi gweld perfformiadau mawr gan Ryan y tymor yma; mae\u2019n gwthio Ken yr holl ffordd a fydd yn parhau i wella gydag amser.\u201d"}, {"text_idx": "#000019", "text": "Ychwanegodd Ryan: \u201cGan fy mod i o\u2019r rhanbarth, dyfais i fyny gyda\u2019r nod i chwarae i\u2019r Scarlets ac dw i wrth fy modd fy mod i wedi arwyddo cytundeb newydd."}, {"text_idx": "#000020", "text": "\u201cMae\u2019r Scarlets yn glwb uchelgeisiol sydd am gystadlu\u2019n gyson yn erbyn y gorau yn y PRO14 ac yn Ewrop. Rydym i gyd wedi\u2019u siomi gyda\u2019r golled yn erbyn Sale, ond rydym yn ymwybodol ein bod gwell nag beth dangosom ar y diwrnod a gyda\u2019r ansawdd sydd yn ein carfan, rydym yn benderfynol i fod yn o\u0302l yn y \u2018knockout stages\u2019 o Gwpan Pencampwyr y tymor nesaf."}]